Id-Deċiżjoni tal-Kummissjoni
tat-13 ta’ Ġunju 2002
li temenda id-Deċiżjoni 97/222/KE li tistabilixxi l-lista ta’ pajjiżi terzi li minnhom l-Istati Membri jawtorizzaw l-importazzjoni ta’ prodotti tal-laħam, fir-rigward l-Arġentina, ċ-Ċile u l-Urugwaj
(notifikata taħt d-dokument numru C(2002) 2100)
(Test b’rilevanza ŻEE)
(2002/464/KE)
IL-KUMMISSJONI TAL-KOMUNITAJIET EWROPEJ,
Wara li qieset il-Trattat li stabilixxa il-Komunita Ewropea,
Wara li qieset id-Direttiva tal-Kunsill 72/462/KEE tat-12 ta’ Diċembru 1972 dwar problemi sanitarji u ta’ ispezjoni veterinarja fuq l-importazzjoni t’annimali bovini, ovini u kaprini u majjali, laħam frisk jew prodotti tal-laħam minn pajjiżi terzi [1], kif l-aħħar emendata minn Regolament tal-Kunsill (KE) Nmr 1452/2001 [2], u b’mod partikolari l-Artikolu 21a (2) tagħha,
Billi:
(1) Deċiżjoni tal-Kummissjoni 97/222/KE [3], kif l-aħħar emendata minn Deċiżjoni 2002/184/KE [4], tistabilixxi l-lista ta’ pajjiżi terzi minn fejn l-Istati Membri jawtorizzaw l-importazzjoni ta’ prodotti tal-laħam.
(2) Is-sitwazzjoni epidemjoloġika tal-marda ta’ l-ilsien u d-dwiefer fl-Arġentina ġiet iċċarata għar-rigward tal-provinċji ta’ Chubut, Santa Cruz u Tierra del Fuego u Deċiżjoni tal-Kummissjoni 93/402/KEE [5], kif l-aħħar emendata minn Deċiżjoni 2002/338/KE [6], tawtorizza l-importazzjoni ta’ laħam frisk bl-għadma ovin, tal-mogħoż u bovin minn annimali li joriġinaw f’dawn il-provinċji.
(3) Il-lista ta’ terzi pajjiżi minn fejn l-Istati Membri jawtorizzaw l-importazzjoni ta’ prodotti tal-laħam speċifikati f’Deċiżjoni tal-Kummissjoni 97/222/KE għandha tkun aġġornata sabiex ikunu introdotti t-territorji relevanti tar-reġjonijiet fl-Arġentina, u flimkien ma l-Arġentina, ċ-Ċili u l-Urugwaj li tieħu inkonsiderazzjoni s-sitwazzjoni sanitarja biex tkun konsistenti mar-regoli tal-KE għall-importazzjoni ta’ laħam frisk għal kategoriji differenti ta’ trattament għal prodotti tal-laħam. Id-deċiżjoni 97/222/KE għandha tiġi konsegwentement adegwata.
(4) Il-miżuri previsti jaqblu f’din id-Deċiżjoni jaqblu ma’ l-opinjoni mal-Kumitat Permanenti dwar il-Katina ta’ l-Ikel u s-Saħħa ta’ l-Annimali.
ADDOTTAT DIN ID-DEĊIŻJONI:
Artikolu 1
1. L-Anness Parti I ta’ Deċiżjoni 97/222/KE jiġi sostitwit b’L-Anness I għal din id-Deċiżjoni.
2. L-Anness Parti II ta’ Deċiżjoni 97/222/KE huwa sostitwit bl-Anness II ta’ din id-Deċiżjoni.
Artikolu 2
L-Istati Membri huma destinatarji ta’ din id-Deċiżjoni.
Magħmul Brussel, fit-13 ta’ Ġunju 2002.